Martín de Braga

San Martín de Braga fo obispu de Braga y santu pola Ilesia Católica. Nació en Panonia en 520 y morrió l'añu 579. Vieno a la Península Ibérica en 550. En 561 foi proclamáu obispu de Braga, dende u lluchó escontra'l paganismu de los suevos, que daquella ocupaben el norte de Portugal, Galicia y grandes partes d'Asturies y Llión.

Ye famosu pol so llibru De correctione rusticorum, u espón les dificultaes que tien la Ilesia Católica pa implantase nel oeste peninsular, especialmente nel ocidente asturianu, nes fasteres del Cordal Cantábricu y nel este del Macizu Galaico-portugués (anguaño El Bierzu, La Cabreira, Senabria y redolada de Bragança).

Según él los degorrios espulsaos del cielu inda se sienten "nos ríos, nes fontes, nes viesques, y entovía hai xentes inorantes del Señor que los consideren dioses y que na mar adoren a Neptunu, nos ríos a les llamies, nes fontes a les ninfes y nes viesques a les dianes".

 Obres 
 Pro Repellenda Iactantia 
 Item de superbia 
 Exhortatio humilitatis
 Sententiae Patrum Aegyptiorum 
 De ira 
 De correctione rusticorum 
 Formula vitae honestae

 Referencies 

 Enllaces esternos 
Obres de Martín de Braga (n'orixinal) 

Categoría:Relixón
Categoría:Wikipedia:Mantenimientu:Persones ensin plantía NF
Categoría:Wikipedia:Mantenimientu:Persones ensin plantía nym